**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.07.2020, ora 08.00 – 13.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 13.07.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben şi Portocaliu**, valabilă în intervalul 12.07.2020 ora 12:00 – 13.07.2020 ora 24:00, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Olt, Argeş, Ialomiţa, Siret, Prut**, astfel:

**- Cod Galben:** **În intervalul 12.07.2020 ora 12:00 – 13.07.2020 ora 10:00** pe râurile din bazinele hidrografice: Olt – bazin superior amonte S.H. Sâncrӑieni şi afluenţii aferenţi sectorului aval S.H. Sâncrӑieni – amonte S.H. Sebeş-Olt **(judeţele: Harghita, Covasna, Braşov şi Sibiu)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa - bazin superior şi afluenţi bazin mijlociu şiinferior **(judeţele: Dâmboviţa, Prahova şi Ialomiţa)**,Bistriţa – bazin superior şi afluenţi bazin mijlociu şiinferior **(judeţele: Suceava, Neamţ, Harghita şi Bacău),** Trotuş – bazin superior şi afluenţi bazin mijlociu şiinferior **(judeţele: Harghita, Covasna, Neamţ şi Bacău)**, Putna -bazin superior şi afluenţi bazin mijlociu şiinferior **(judeţul Vrancea)**,Rm. Sărat – bazin superior şi afluenţi bazin mijlociu şiinferior **(judeţele: Buzău şi Vrancea)**,Buzău amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna şi Buzău)**, Siret – afleunţii mici aferenţi sectorului aval S.H. Adjudul Vechi **(judeţele: Vrancea şi Galaţi)**.

 **În intervalul 12.07.2020, ora 12:00 – 13.07.2020, ora 24:00,** pe râulPrut – sector aval S.H. Ungheni – amonte S.H. Fӑlciu, ca urmare a tranzitării ȋn regim controlat prin Ac Stânca Costeşti a viiturilor formate anterior ȋn amonte de intrarea ȋn ţară **(judeţele: Iaşi şi Vaslui).**

**– Cod Portocaliu: În intervalul 12.07.2020 ora 12:00 – 13.07.2020 ora 24:00** pe râulPrut – sector aval S.H. Fӑlciu, ca urmare a tranzitării ȋn regim controlat prin Ac Stânca Costeşti a viiturilor formate anterior ȋn amonte de intrarea ȋn ţară **(judeţele: Vaslui şi Galaţi).**

Harta cu codurile se anexează.

**Se menționează că fenomenele hidrologice periculoase se pot produce mai ales pe afluenții de grad inferior ai râurilor marcate pe hartă.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor:*** *Argeş, Bacău, Braşov, Buzău, Covasna, Dâmboviţa, Galaţi, Harghita, Ialomiţa, Iaşi, Neamţ, Prahova, Sibiu, Suceava, Vaslui şi Vrancea* ***(16 prefecturi) – COD GALBEN;***

***- Către Prefecturile Judeţelor:*** *Galaţi şi Vaslui (2* ***prefecturi) COD PORTOCALIU.***

**Debitele au fost, în general, în scădere**, exceptând râurile din bazinele Vișeu, Iza, Caraș, Nera Cerna, afluenții mici din bazinele superioare ale Someșului Mare, Mureșului, Târnavelor, Oltului (amonte Sebeș Olt), Argeșului, Dâmboviței, Ialomiței, Buzăului, Sucevei, Moldovei, afluenții mici al Siretului mijlociu și inferior, râurile mici din bazinele hidrografice Bistrița, Trotuș, Putna, Rm. Sărat unde au fost în creștere datorită precipitațiilor prognozate și cursul inferior al Mureşului şi Prutul, pe sectorul Stânca aval – Ungheni și sectorul Drânceni – Șivița unde au fost în creștere prin propagare.

 Debitele se situează la valori sub mediile multianuale lunare, cu coeficienţi moduli cuprinşi între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Someșul Mare, Someșul Mic, Bârzava, Suceava, Bistriţa, Trotuş, pe cursurile Siretului și Prutului, cursul inferior al Mureșului, şi mai mici (10-30%) pe Barcău, pe uni afluenți al Someșului (Lonea, Fizeș), pe afluenții Mureșului mijlociu (Domald, Secaș, Sebeș, Pianu, Strei) și pe râurile din bazinul hidrografic Bârlad.

Se situează peste **COTELE DE APĂRARE** râul Prut, pe sectorul Drânceni– Oancea, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează **:**

- **COTELE DE PERICOL:** Prut – Fălciu (600+2) – jud.GL şi Prut – Oancea (600+39)-jud.GL.

 - **COTELE DE INUNDAȚIE**: Prut – Şiviţa (435+15) jud. GL.

Este în vigoare **AVERTIZAREA HIDROLOGICĂ** nr. 37 din 12.07.2020.

 În interval au fost emise o **AVERTIZARE HIDROLOGICĂ** pentru fenomene imediate și două **ATENȚIONĂRI** **HIDROLOGICE** pentru fenomene imediate.

**Debitele vor fi, în general, în scădere,** exceptând râurile din bazinele mijlocii și inferioare ale Ialomiței, Buzăului, cursul inferior al Mureșului și râurile din Dobrogea unde vor fi în creștere ușoară datorată precipitațiilor căzute în interval și propagării.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite pe unele râuri din zonele de deal și munte, datorită precipitațiilor sub formă de aversă, de scurtă durată cu caracter torențial, însemnate cantitativ, prognozate.

 Se va menţine peste **COTA DE APĂRARE** râul Prut, pe sectorul Fălciu– Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează **:**

- **COTELE DE PERICOL**: Prut – Oancea (600+30)-jud.GL;

- **COTELE DE INUNDAȚIE**: Prut – Fălciu (550+40) – jud.GL, Prut – Şiviţa (435+18) – jud. GL;

Se menține în vigoare **AVERTIZAREA HIDROLOGICĂ** nr. 37 din 12.07.2020.

**DUNĂRE**

**Debitul la intrarea în ţară (secţiunea Baziaş) în intervalul 12.07.2020 – 13.07.2020 a fost în scădere, având valoarea de 5300 m3/s**, sub media multianuală a lunii **iulie (5350 m3/s)**.

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (5100 m3/s).**

În aval de Porţile de Fier debitele vor fi în scădere.

**Situaţia digurilor:**

Râul Prut – digul incinta Brateşul de Sus şi Brateşul de Jos se află în faza I de apărare.

**2.** **Situația meteorologică în intervalul 12.07.2020, ora 09.00 – 13.07.2020, ora 06.00**

**A.N.M.** – Administraţia Naţională de Meteorologie a emis o **Avertizare Meteorologică**, valabilă în intervalul 12.07.2020, ora 12:00 – 13.07.2020, ora 10:00, vizând **instabilitate atmosferică,** Cod PORTOCALIU şi Galben, după cum urmează:

**MESAJ1:**

**- Cod Galben,** în intervalul 12.07.2020, ora 12:00 – 12.07.2020, ora 18:00, vizând **instabilitate atmosferică, intensificări ale vântului** în intervalul menționat, în Transilvania, Moldova, nordul Munteniei și al Olteniei, vor fi perioade cu instabilitate atmosferică ce se va manifesta prin averse torențiale, frecvente descărcări electrice, intensificări ale vântului cu viteze de peste 65...75 km/h, vijelii și grindină. Cantitățile de apă vor depăși 25...30 l/mp și izolat 40 l/mp.**- Cod Portocaliu,** în intervalul 12.07.2020, ora 14:00 – 12.07.2020, ora 18:00, vizând **instabilitate atmosferică accentuată,** În județele Covasna, Harghita, Brașov, precum și în zona de munte a județelor Bacău, Vrancea, Buzău, Prahova, Dâmbovița și Argeș vor fi intervale cu averse torențiale, frecvente descărcări electrice, intensificări puternice ale vântului (rafale de 70...90 km/h), vijelii și grindină. În intervale scurte de timp sau prin acumulare, cantitățile de apă vor depăși 40...50 l/mp.

***Notă:*** *În județele Mehedinți, Dolj și Olt, vântul va avea intensificări cu viteze, în general, de 55...65 km/h.*

*În regiunile vestice, nordice și centrale vremea se va răci semnificativ, dar în cele sud-estice disconfortul termic se va menține accentuat, iar indicele temperatură-umezeală (ITU) va mai atinge pragul critic de 80 de unități.*

**MESAJ2:**

**- Cod Galben,** în intervalul 12.07.2020, ora 18:00 – 13.07.2020, ora 10:00, vizând **instabilitate atmosferică,** în intervalul menționat, în Muntenia, Dobrogea, jumătatea de sud a Moldovei, estul și sud-estul Transilvaniei și local în Carpații Orientali și Meridionali, instabilitatea atmosferică va fi temporar accentuată și se va manifesta prin averse ce vor avea și caracter torențial, descărcări electrice, intensificări ale vântului, cu viteze de peste 65...75 km/h, vijelii și grindină. Cantitățile de apă vor depăși 25...30 l/mp și izolat 40 l/mp. **Notă:** *Pe parcursul zilei de luni, 13 iulie, în regiunile estice și sud-estice, vântul va avea intensificări cu viteze, în general, de 55...65 km/h. În sud și sud-est, vremea se va răci accentuat.*

**- Cod Portocaliu,** în intervalul 12.07.2020, ora 18:00 – 13.07.2020, ora 02:00, vizând **instabilitate atmosferică accentuată,** În județele Vrancea, Galați, Brăila, Buzău, Prahova, Dâmbovița, Covasna și în zona de munte a județelor Argeș și Brașov, vor fi intervale cu averse torențiale, frecvente descărcări electrice, intensificări puternice ale vântului (rafale de 70...90 km/h), vijelii și grindină. În intervale scurte de timp sau prin acumulare, cantitățile de apă vor depăși 40...50 l/mp.

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.***Această Avertizare meteo, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comitete Judeţene pentru Situaţii de Urgenţă:

***Către PREFECTURILE JUDEŢELOR:*** *Alba, Argeş, Bacău, Bistriţa-Năsăud, Botoşani, Buzău, Caraş-Severin, Cluj, Dâmboviţa, Galaţi, Gorj, Hunedoara, Iaşi, Mehedinţi, Mureş, Neamţ, Prahova, Sibiu, Suceava, Vaslui, Vâlcea şi Vrancea* ***(22 prefecturi) – Avertizare Meteo COD GALBEN - MESAJ 1.***

***Către PREFECTURILE JUDEŢELOR:*** *Argeş, Bacău, Braşov, Călăraşi, Constanţa, Giurgiu, Harghita, Ialomiţa, Ilfov, Sibiu, Suceava, Teleorman, Timiş, Tulcea, Vaslui, Vâlcea şi Municipiul Bucureşti* ***(17 prefecturi) – Avertizare Meteo COD GALBEN - MESAJ 2.***

***Către PREFECTURILE JUDEŢELOR:*** *Argeş, Bacău, Braşov, Buzău, Covasna, Dâmboviţa, Harghita, Prahova şi Vrancea* ***(9 prefecturi) – Avertizare Meteo COD PORTOCALIU – MESAJ 1.***

***Către PREFECTURILE JUDEŢELOR:*** *Argeş, Braşov, Brăila, Buzău, Covasna, Dâmboviţa, Galaţi, Prahova şi Vrancea* ***(9 prefecturi) – Avertizare Meteo COD PORTOCALIU – MESAJ 2.***

**ÎN ŢARĂ**

**În regiunile vestice, nordice și centrale vremea s-a răcit accentuat,** iar în sud și în sud-est s-a menținut călduroasă, disconfortul termic a fost ridicat, iar izolat, în Muntenia, indicele temperatură-umezeală (ITU) a depășit pragul critic de 80 de unități. Instabilitatea atmosferică s-a accentuat treptat dinspre vestul și nord-vestul teritoriului. Cerul a prezentat înnorări temporar accentuate și s-au semnalat averse însoțite de descărcări electrice în Maramureș, Transilvania, Moldova, în cea mai mare parte a Crișanei și Munteniei, local în Banat și izolat în Oltenia și în Dobrogea. Ploile au avut și caracter torențial, iar cantitățile de apă au depășit pe arii restrânse 25...30 l/mp, iar din date radar, în zona de deal și de munte a Munteniei și Moldovei 50...60 l/mp. Vântul a suflat slab și moderat, temporar cu intensificări în majoritatea regiunile, dar mai ales în Oltenia, Dobrogea, Moldova și Bărăgan, unde la rafală vitezele au fost cuprinse în general între 50 și 70 m/s. Temperaturile maxime s-au situat între 13 grade la Dumbrăvița de Codru și 34 de grade

la Galați, Brăila, Medgidia și București-Filaret. La ora 06.00, se înregistrau valori termice cuprinse între 7 grade la Apa Neagră și 18 grade la Constanța-DIG, Râmnicu Vâlcea și Târgu Jiu.

***Observații:*** *de ieri de la ora 06.00 au fost în vigoare 10 avertizări de fenomene meteorologice periculoase imediate (2 cod roșu, 3 cod portocaliu și 5 galben), după cum urmează:*

*- SRPV Bacău:* ***1 avertizare cod roșu****, 1 avertizare cod portocaliu și 2 atenționări cod galben;*

**-** *SRPV Craiova:* ***2 avertizări cod portocaliu*** *și 3 atenționări cod galben;*

*- CNPM pentru Muntenia:* ***1 avertizare cod roșu****.*

**LA BUCUREŞTI**

 **Vremea s-a menținut călduroasă,** după-amiaza disconfortul termic a fost ridicat, iar în nordul Capitalei indicele temperatură-umezeală (ITU) a depășit ușor pragul critic de 80 de unități. Cerul a fost senin ziua și mai mult noros seara și noaptea când s-au semnalat averse, însoțite la început de descărcări electrice și intensificări de scurtă durată ale vântului (până la 40...45 km/h). Temperatura maximă a fost de 31 de grade la Băneasa, de 32 de grade la Afumați și de 34 de grade la Filaret. La ora 06.00 se înregistrau 14 grade la toate stațiile meteorologice.

**3. Prognoza meteorologică în intervalul 13.07.2020, ora 09.00 – 14.07.2020, ora 09.00**

**ÎN ŢARĂ**

 **Vremea se va răci față de intervalul anterior** și în sudul și sud-estul teritoriului, iar la nivelul întregii țări se vor înregistra valori termice mai scăzute decât în mod normal la această dată. Temperaturile maxime vor fi cuprinse între 19 și 28 de grade, cu cele mai ridicate valori în Oltenia, iar cele minime se vor situa în general între 6 și 16 grade. Cerul va fi temporar noros ziua, când, local în sud și izolat în rest vor fi averse și posibil descărcări electrice și variabil noaptea. Punctiform, cantitățile de apă vor depăși 15 l/mp. Vântul va sufla slab și moderat, cu intensificări în special în prima parte a intervalului, în est, sud-est, precum și pe crestele montane, zone unde la rafală se vor atinge viteze, în general de 55...65 km/h și pe arii mai restrânse în restul teritoriului.

**LA BUCUREŞTI**

 **Vremea se va răci accentuat față de ziua precedentă.** Cerul va fi variabil, cu înnorări în prima parte a zilei, când va mai ploua slab. Vântul va sufla slab și moderat. Temperatura maximă va fi de 24...25 de grade, iar cea minimă de 13...14 grade, mai scăzută în zona preorășenească spre 11 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Mureş** informează că **s-a stopat evacuare directă din Staţia de Epurare Cristeşti, jud. Mureş (aparţinând operatorului AQUASERV SA Târgu Mureş).** Apele neepurate au fost evacuate direct în cursul de apă Mureş în intervalul 12 iulie, orele 16.05 –13 iulie, orele 02.00. Fenomenul s-a produs din cauza debitelor mărite colectate în rețeaua de canalizare, datorită precipitaţiilor abundente, căzute pe raza mun. Targu Mures şi a umplerii bazinului de retenţie din staţia de epurare, a fost depășită capacitatea Stației de Epurare Cristeşti aparţinând operatorului AQUASERV SA Târgu Mureş, iar apa uzată care nu poate fi prelucrată de stație, este evacuată direct in râul Mureş.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în idata de 09.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 09-10.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT